b'\n_START_ARTICLE_\nSvemirski brod Enterprise\n_START_PARAGRAPH_\nEnterprise ili USS Enterprise je naziv nekoliko fikcijskih svemirskih brodova iz fran\xc5\xa1ize Zvjezdane staze. Brodovi tog imena pripadaju Zvjezdanoj Floti koja brani Fedearaciju i istra\xc5\xbeuje svemirska prostranstva.\n_START_SECTION_\nPred-Federacijski period\n_START_PARAGRAPH_\nRegistracija: Enterprise (NX-01)_NEWLINE_Klasa: NX_NEWLINE_U slu\xc5\xbebi: 2151. \xe2\x80\x93 2161._NEWLINE_Kapetan: Jonathan Archer (Scott Bakula)_NEWLINE_Ovaj svemirski brod je prvi djelatni Enterprise u seriji Zvjezdane staze: Enterprise.\n_START_SECTION_\nOriginalna serija\n_START_PARAGRAPH_\nU seriji Zvjezdane staze: Originalna serija kao i u prvih sedam filmova pojavljuju se tri svemirska broda pod nazivom USS Enterprise._NEWLINE_Registracija: USS Enterprise (NCC-1701)_NEWLINE_Klasa: Constitution_NEWLINE_U slu\xc5\xbebi: 2245. \xe2\x80\x93 2285._NEWLINE_Kapetani: Christopher Pike (Jeffrey Hunter), James T. Kirk (William Shatner), Spock (Leonard Nimoy)_NEWLINE_Prvi federacijski brod Enterprise pojavljuje se u seriji Zvjezdane staze (1966.\xe2\x80\x931969.) i animiranom filmu Zvjezdane staze: Animirana serija (1973.\xe2\x80\x931974.). Prera\xc4\x91eni Enterprise pojavljuje se u filmovima Zvjezdane staze: Igrani film (1979.) i Zvjezdane staze 2: Khanov bijes (1982.), da bi bio uni\xc5\xa1ten u filmu Zvjezdane staze 3: Potraga za Spockom (1984.)._NEWLINE_Registracija: USS Enterprise (NCC-1701-A)_NEWLINE_Klasa: Constitution_NEWLINE_U slu\xc5\xbebi: 2286. \xe2\x80\x93 2293._NEWLINE_Kapetan: James T. Kirk (William Shatner)_NEWLINE_Ovaj brod se prvi put pojavljuje u filmu Zvjezdane staze 4: Putovanje ku\xc4\x87i (1986.), a zatim i u sljede\xc4\x87im nastavcima (Zvjezdane staze 5: Posljednja granica, 1988. i Zvjezdane staze 6: Neotkrivena zemlja, 1991.). Brod je povu\xc4\x8den iz slu\xc5\xbebe na kraju \xc5\xa1estog filma._NEWLINE_Registracija: USS Enterprise (NCC-1701-B)_NEWLINE_Klasa: Excelsior_NEWLINE_U slu\xc5\xbebi: 2293. \xe2\x80\x93_NEWLINE_Kapetan: John Harriman (Alan Ruck)_NEWLINE_Ovaj brod lansiran je na po\xc4\x8detku filma Zvjezdane staze: Generacije (1994.). Na prvom putovanju doga\xc4\x91a se nesre\xc4\x87a prilikom koje nastradava admiral Kirk.\n_START_SECTION_\nNova generacija\n_START_PARAGRAPH_\nTri broda imena Enterprise pojavljuju se u seriji Zvjezdane staze: Nova generacija i \xc4\x8detiri filma koja se nadovezuju na taj serijal._NEWLINE_Registracija: USS Enterprise (NCC-1701-C)_NEWLINE_Klasa: Ambassador_NEWLINE_U slu\xc5\xbebi: 2332. \xe2\x80\x93 2344._NEWLINE_Kapetan: Rachel Garrett (Tricia O\'Neil)_NEWLINE_Ovaj brod pojavljuje se u jednoj epizodi iz 1990. godine. Uni\xc5\xa1ten je pri obrani klingonske postaje Narendra III od romulanskog napada._NEWLINE_Registracija: USS Enterprise (NCC-1701-D)_NEWLINE_Klasa: Galaxy_NEWLINE_U slu\xc5\xbebi: 2363. \xe2\x80\x93 2371._NEWLINE_Kapetani: Jean-Luc Picard (Patrick Stewart), William Riker (Jonathan Frakes), Edward Jellico (Ronny Cox)_NEWLINE_Pojavljuje se u seriji Zvjezdane staze: Nova generacija (1987.\xe2\x80\x931994.). Enterprise je uni\xc5\xa1ten 2371. u bici protiv Klingonaca. Iako je prednji dio broda odvojen prije eksplozije jezgre, udarni val uzrokovao je njegov pad na Veridian III._NEWLINE_Registracija: USS Enterprise (NCC-1701-E)_NEWLINE_Klasa: Sovereign_NEWLINE_U slu\xc5\xbebi: 2372 \xe2\x80\x93 Active (as of 2380)_NEWLINE_Kapetan: Jean-Luc Picard_NEWLINE_Novi Enterprise koji se pojavljuje u filmovima Zvjezdane staze: Prvi kontakt (1996.), Zvjezdane staze: Pobuna (1998.) i Zvjezdane staze: Nemesis (2002.)._NEWLINE_Registracija: USS Enterprise (NCC-1701-J)_NEWLINE_Klasa: Universe_NEWLINE_U slu\xc5\xbebi: 26.st. \xe2\x80\x93 Aktivan (2550te)_NEWLINE_Kapetan: nepoznat_NEWLINE_Enterprise iz 26. stolje\xc4\x87a koji se pojavljuje u epizodi serije Star Trek: Enterprise "Azati Prime" kada Daniels pokazuje Archeru \xc4\x8dega \xc4\x87e biti ako stvore mir s Ksindima.'